**Същност, изисквания и условия на курсовете**

**Актуалност, визия, цел и задачи:**

* **Актуалност:** В условията на задълбочаваща се икономическа и ценностна криза съдбоносно за страната е своевременно да се използва нейния интелектуален потенциал и добрите маркетингови и управленчески практики. Това не би могло да се осъществи без необходимите знания за реинженеринг и маркетинг-ползване на подготвени специалисти и консултанти. Реинженерингът е най-успешният съвременен управленчески подход.
* **Визия:** да се разкриват и популяризират добри реинженерингови и маркетингови знания и практики, които могат да служат като източник на върхови ценности за подпомагане развитието на българската икономика..
* **Основна цел:** чрез знанията по реинженеринг и маркетинг да се повишава потенциалната стойност на онова, което българските субекти могат да добавят към националното и глобално стопанство.

**Изисквания към курсиста:**

* Курсистът декларира, че предоставените от него данни в заявлението са достоверни и носи цялата отговорност, пряко или косвено свързана с нея.
* Курсистът заплаща по сметка на СУБ - Пловдив или в брой сумата **300 лева**.
* Курсистът няма и не може да има претенции, пряко или косвено свързани с обучението и графика на провеждане на занятията.
* Курсистът се явява на занятията в приличен вид и в добро здравословно състояние. Той за своя сметка отговаря и се застрахова за евентуално получени контузии, заболявания, травми по време на обучението или свързани с обучението.
* При условие, че курсистът не издържи изпита пред изпитната комисия, има право да се яви повторно само още веднъж и при условие, че се организира друг курс.

**Ограничителни условия:**

1. Курсисти, които не се съобразяват и не спазват изискванията на преподавателите и на администрацията на СУБ - Пловдив относно учебния процес, опазване на реда, имуществото, графика, могат да бъдат отстранени от обучението и губят правата си за обучение.
2. Курсистът няма право на никакви претенции към преподавателите и СУБ - Пловдив, ако не спазва графика за обучение или, ако не е посещавал лекциите. На лекции и на изпит се допускат само тези курсисти, които отговарят на условията и са платили таксата за обучение.
3. Приоритетно в курса се записват безработни, които разкриват предприемачески умения.
4. Курсистът отговаря за своя сметка при евентуално нанесени от него щети и вреди по време на обучението.
5. Заплатени и/или декларирани такси за участие не се възстановяват. Сумите са изключителна собственост на СУБ - Пловдив, който свободно и по своя преценка ги разпределя *(20% за СУБ и 80% за организаторите, преподавателите, консумативи и други разходи).*
6. Курсът приключва в деня, обявен от организаторите на курса за изпит. Считано от тази дата отношенията се считат напълно уредени.